Det lune forår har fået nordens største orkidé, Fruesko, til at springe ud en uges tid tidligere end normalt. Orkidéen, som kan blive op til 50 centimeter høj, findes kun to steder i Danmark, begge i Himmerland. Har du lyst til at se den sjældne orkidé, er der her en vejledning. I Rold Skov kører du til Buderupholmvej. Du finder Frueskohegnet - og Frueskoen - ved enten at tage udgangspunkt på den markerede Fruesko P-pladsen på Buderupholmvej og følge den afmærkede rute - eller brug en mindre strabadserende adgang ad vejen til Teglgårds Mølle (parkering på Buderupholmvej). Skovvejen forbi møllen fører lige frem til indhegningen hvor Frueskoen står.

Referat:
Orkidéen fruesko er sprunget ud før tid i Rold Skov.